Държавен вестник, бр. 76, 2011 г., стр. 35

БРОЙ  76	
Д Ъ Р Ж А В Е Н  В Е С Т Н И К 	
СТР.  35  
(2) В случаите по ал. 1 по заповед на ръко­
водителя на място екипите на ГДПБЗН – МВР 
във взаимодействие със специализираните 
структури на МЗ и МЗХ извършват дейности по:
1. установяване на строг противоепидеми­
чен режим за населението и селскостопанските 
животни чрез създаването на контролно-про­
пускателни пунктове;
2. извеждане или евакуация на населението;
3. издирване на пострадали съвместно с 
други екипи на ЕСС;
4. събиране на информация за жертвите 
и пострадалите;
5. санитарна обработка на хора, транспортни 
средства и др.;
6. настаняване на пострадалите във вре­
менни пунктове и оказване на първа помощ;
7. транспортно осигуряване на населението 
с вода, хранителни продукти и вещи от първа 
необходимост;
8. извършване на дейности по ликвидиране 
на последиците от биологично заразяване – са­
нитарна обработка на терена и обектите, 
техниката, ИСЗ и др.
Чл. 25. Териториалните звена на ГДПБЗН – 
МВР чрез ОЦ непрекъснато обменят инфор­
мация по време на инцидента и аварията с 
представителите на заинтересованите ми­
нистерства, ведомства или териториалните 
им структури.
Чл. 26. При възникване на епидемия от 
особено опасна инфекция разпорежданията 
на ръководителя на място са задължителни 
за изпълнение от частите на ЕСС, включи­
телно за:
1. извършване на транспортно осигуряване;
2. уточняване на местата и обектите, засег­
нати от особено опасна инфекция, и прогнозата 
за очакваните медицински загуби;
3. определяне на необходимия допълните­
лен брой от медицински екипи, доброволци 
и спасители;
4. подаване на информация за промените 
в епидемиологичната обстановка;
5. привличане, при необходимост, на още 
специалисти и длъжностни лица от здравните 
заведения от съседните райони с цел осигуря­
ване на противоепидемичните и санитарно-
хигиенните дейности;
6. използване на създадения запас от за­
щитни средства, средства за лечение и про­
филактика и информиране на населението 
за особено опасните инфекции и мерките за 
защита от тях;
7. провеждане на заключителна санитарна 
обработка на населението след отмяната на 
обсервацията и карантината.
Чл. 27. Участвалите в спасителни дейности 
и/или в дейности за намаляване и ликвидира­
не на последиците в зоната на биологичното 
заразяване задължително преминават през 
санитарна обработка и медицински преглед.
Раздел III 
Радиационна защита
Чл. 28. Радиационна защита на населението 
се провежда в случаите на:
1. авария в атомна електрическа центра­
ла, свързана с изхвърляне на радиоактивни 
вещества в околната среда и с потенциално 
опасно облъчване на населението;
2. авария в обекти, използващи или съх­
раняващи източници на єонизиращи лъчения 
(ИЙЛ);
3. радиационна аварийна ситуация при 
транспортиране на свежо или отработено 
ядрено гориво, радиоактивни източници и 
материали или радиоактивни отпадъци на 
територията на страната;
4. радиационна аварийна ситуация в мета­
лургичните предприятия, които преработват 
скрап, и местата, където се складира скрап;
5. радиационна аварийна ситуация, въз­
никнала в друга държава, създаваща риск 
от трансграничен пренос на радиоактивни 
вещества;
6. радиационна аварийна ситуация с ИЙЛ 
на граничните контролно-пропускателни 
пунктове;
7. радиационна аварийна ситуация, свър­
зана със злонамерено използване на ядрени и 
радиоактивни материали на обществени места 
и последващо радиоактивно замърсяване.
Чл. 29. (1) При постъпване на първона­
чална информация за радиационна аварийна 
ситуация аварийният център на Агенцията 
за ядрено регулиране (АЯР) уведомява де­
журния в НОЦ, МЗ и Института за ядрени 
изследвания и ядрена енергетика – БАН, при 
необходимост.
(2) При постъпване на първоначална инфор­
мация за радиационна аварийна ситуация в 
НОЦ дежурният уведомява аварийния център 
на АЯР и докладва на главния директор на 
ГДПБЗН – МВР.
(3) Дежурният в ОЦ уведомява за инцидента 
и аварията компетентните съставни части на 
ЕСС и органите на изпълнителната власт и 
координира спасителните дейности на осно­
вата на стандартните оперативни процедури.
(4) ГДПБЗН – МВР и кметовете на засегна­
тите общини при получаване на информация 
за авария и инцидент оповестяват населението.